
VILNIAUS MIESTO 2 APYLINKĖS TEISMAS
S PRENDIMAS U Ž AKIŲ
LIETUVOS RESPUBLIKOS VARDU
2008 m. lapkričio 21 d.
Vilnius
Vilniaus miesto 2 apylinkės teismo teisėja Jolita Rasiukevičienė, rašytinio proceso tvarka išnagrinėjusi civilinę bylą pagal ieškovo UAB „Vilniaus energija“ ieškinį atsakovams G. T. , J. T. dėl įsiskolinimo už suteiktas paslaugas, delspinigių ir bylinėjimosi išlaidų priteisimo,
Aprašomoji dalis
nustat ė:
Ieškovas UAB „Vilniaus energija“ prašo priteisti solidariai iš atsakovų G. T. ir J. T. 4902,77 Lt. įsiskolinimą už suteiktas paslaugas, 382,01 Lt. delspinigius ir bylinėjimosi išlaidas, kurias sudaro 177 Lt. žyminis mokestis, 5,80 Lt. už Gyventojų registro tarnybos pažymas ir 200 Lt. už procesinių dokumentų paruošimą bei atstovavimą. Ieškovas nurodo, kad UAB „Vilniaus energija“ tiekė centralizuotą šilumos energiją ir karštą vandenį neprivatizuotam butui, esančiam adresu (duomenys neskelbtini), kuriuo naudojasi atsakovai. Minėto buto šilumos tiekimo-vartojimo įrenginiai prijungti prie daugiabučio namo šilumos energijos tiekimo tinklų, todėl pagal LR CK 6.384 str., 1.71 str. reikalavimus laikoma, kad žodžiu ir konkliudentiniais veiksmais su atsakovais buvo sudaryta neterminuota energijos pirkimo-pardavimo sutartis. Atsakovams atsirado prievolė mokėti už tiekiamą šilumos energiją LR įstatymų, Vyriausybės ir Valstybinės kainų ir energetikos kontrolės komisijos nutarimų nustatyta tvarka ir tarifais. Atsakovai už jiems suteiktas paslaugas mokėjo nepilnai ir nereguliariai, todėl už laikotarpį nuo 2001-09-01 iki 2008-09-30 įsiskolino ieškovui 4902,77 Lt. Sutinkamai su LR įstatymu „Dėl delspinigių už nesumokėtus paslaugų mokesčius skaičiavimo fiziniams asmenims“, atsakovams už pavėluotą atsiskaitymą apskaičiuoti 0,04 procento delspinigiai nuo 2008-04-15 iki 2008-10-15 – 382,01 Lt.
Atsakovai nustatytu terminu atsiliepimo į ieškinį neatsiuntė. Kadangi ieškovas prašė priimti sprendimą už akių, yra pagrindas tokį sprendimą priimti (CPK 142 str. 4 d.).
Ieškinys tenkintinas visiškai. Iš ieškovo pateiktos įsiskolinimo skaičiuotės (b.l. 4-5), delspinigių skaičiuotės (b.l. 3), Gyventojų registro tarnybos išrašų (b.l. 6,7), VĮ Registrų centras Nekilnojamojo turto registro centrinio duomenų banko išrašo (b.l. 8), UAB „Vilko pėda“ pažymos (b.l. 9), matyti, kad į neprivatizuotą butą, esantį (duomenys neskelbtini), kuriuo naudojasi atsakovai, buvo tiekiama šilumos energija. Kadangi minėto buto šilumos vartojimo įrenginiai prijungti prie daugiabučio namo šilumos tiekimo tinklų, todėl atsakovams atsirado prievolė mokėti už teikiamas paslaugas (CK 6.384 str.). Atsakovai už UAB „Vilniaus energija“ teikiamas paslaugas mokėjo nepilnai ir nereguliariai, todėl už laikotarpį nuo 2001-09-01 iki 2008-09-30 patiektą šilumos energiją susidarė 4902,77 Lt. įsiskolinimas bei 382,01 Lt. delspinigių, kurie skaičiuotini laikotarpiu nuo 2008-04-15 iki 2008-10-15. Darytina išvada, kad, pasitvirtinus šiems įrodymams, yra pagrindas priimti sprendimą už akių ir pilnai tenkinti ieškinio reikalavimus.
Iš atsakovų lygiomis dalimis ieškovo naudai priteistinos ieškovo turėtos bylinėjimosi išlaidos – 177 Lt. žyminis mokestis, 5,80 Lt. už Gyventojų registro tarnybos pažymas ir 200 Lt. už procesinių dokumentų paruošimą bei atstovavimą (CK 6.5 str., CPK 93 str. 1 d., 98 str.), valstybės naudai – 4,60 Lt. išlaidų, susijusių su procesinių dokumentų įteikimu (CPK 96 str. 1 d.).
Rezoliucinė dalis
Vadovaudamasis Lietuvos Respublikos CK 1.71 str., 6.5 str., 6.6 str., 6.38 str., 6.63 str., 6.71 str., 6.101.str., 6.383-6.391 str. str., Lietuvos Respublikos CPK 92-93 str., 98 str., 142 str. 4 d., 259 str., 262 str. 2 d., 285 str. 1 d., 286 str., teismas
nuspre ndžia:
Ieškinį tenkinti visiškai. Priteisti solidariai iš atsakovų G. T. , a.k. (duomenys neskelbtini) ir J. T. , a.k. (duomenys neskelbtini) ieškovo UAB „Vilniaus energija” naudai 4902,77 Lt. įsiskolinimą už suteiktas paslaugas ir 382,01 Lt. delspinigius.
Priteisti iš atsakovų G. T. , a.k. (duomenys neskelbtini) ir J. T. , a.k. (duomenys neskelbtini) ieškovo UAB „Vilniaus energija” naudai po 88,50 Lt. žyminio mokesčio, po 2,90 Lt. už Gyventojų registro tarnybos pažymas ir po 100 Lt. už procesinių dokumentų paruošimą bei atstovavimą.
Priteisti iš atsakovų G. T. , a.k. (duomenys neskelbtini) ir J. T. , a.k. (duomenys neskelbtini) į valstybės pajamas po 2,30 Lt. išlaidų, susijusių su procesinių dokumentų įteikimu.
G. T. ir J. T. negali šio sprendimo skųsti nei apeliacine, nei kasacine tvarka, tačiau per 20 dienų nuo jo priėmimo dienos turi teisę paduoti Vilniaus miesto 2 apylinkės teismui pareiškimą dėl sprendimo už akių peržiūrėjimo.
UAB „Vilniaus energija” per 30 dienų nuo šio sprendimo priėmimo dienos turi teisę paduoti apeliacinį skundą Vilniaus apygardos teismui per Vilniaus miesto 2 apylinkės teismą.
Teisėja Jolita Rasiukevičienė
Nuorašas tikras
Teisėja Jolita Rasiukevičienė

